यसरी जीवनमा सामान्य मोटरसाइकलको ८०० किलोमिटर पहाडी यात्रा सम्पन्न गरी रमाइला तिता मिठा अविस्मरणीय पल सगालेर उपलब्धि मूलक जीवनोपयोगी दुल्लु सम्मको उल्लुमय कार्य गरेर ५ दिने यात्रा सम्पन्न गरी सबैलाई चकित पारेका हौं । यस यात्राका क्रममा हाम्रो यात्रा दिनमा भन्दा पनि अधिकांश रातीको समयमा भएको हुनाले यस दुल्लुको उल्लु भन्ने वाक्लाई सहज रूपमा ग्रहण गरीदिनु हुन पाठक वर्गहरूमा यो लेखक विनम्र अनुरोध गर्दछ ।
